કોંગ્રેસ અત્યારે ભંડોળની અછત અનુભવે છે. બીજી બાજુ હાલના ગુરુદ્વારા રકાબગંજ ખાતેના વૉર-રૂમમાં કામ કરતાં પક્ષના નિષ્ઠાવાન લોકોને એ ચિંતા સતાવે છે કે જો પ્રશાંત કિશોરની ટીમ વૉર-રૂમ સંભાળશે તો તેમનું શું થશે? આસામના મુખ્યપ્રધાને તો તેમની સેવા લેવાની ના પાડી દીધી. પંજાબમાં કેપ્ટન અમરિન્દર સિંહ પહેલેથી જ તેમની સેવા લઈ રહ્યા છે. કહે છે કે પંજાબના કોંગ્રેસીઓ હવે નિશ્ચિંત બની ગયા છે. કોઈ પૂછે તો કહે છે કે પ્રશાંત કિશોર નામના કોઈ મહાનુભાવ છે, એ જિતાડી દેશે, કેવી રીતે જીત અપાવશે- એ ખબર નથી!